બંને કુટુંબોના વડીલોની ગોઠવણ મુજબ નરોત્તમદાસ તેમના માબાપ સાથે શહેરના સાર્વજનિક બગીચામાં રવિવારે આવે, જ્યાં તેઓ બેઠા હોય અને અગાઉથી નક્કી કરેલી જગ્યાએ કલાના મા-બાપ તેને લઈ દૂરથી નીકળે. મા-બાપોના ઈશારા દ્વારા બંને એકબીજાને જોઈ લે તેવું આયોજન થયેલું. જમાના પ્રમાણે બંને આમ પસંદ થયેલા. નરોત્તમદાસ કેમિકલ એન્જિનિયર થયા પહેલાં પરણવા માગતા નહોતા તેથી કલાને મેટ્રિક સુધી ભણવા મળ્યું હતું.